Arapaima
Arapaima (Arapaima gigas), dar vadinama piraruka, paiše – kaulaliežuvinių (Osteoglossidae) šeimos gėlavandenė žuvis, gyvenanti Pietų Amerikos ekvatorinės srities upėse, daugiausia Amazonijoje. Tai viena didžiausių pasaulyje gelavandenių žuvų. Ilgis siekia iki 4 m, svoris – iki 200 kg. Žvynai kieti kaip šarvai, saugo nuo piranijų antpuolių. Minta daugiausia kitomis žuvimis, taip pat smulkiais gyvūnais, vandens paukščiais. Arapaima – viena pagrindinių Amazonijoje žvejojamų žuvų. Kaulinis žuvies liežuvis, sumaišytas su gvaraninės paulinijos žieve naudojamas kaip vaistas. Arapaimos galva Arapaimos iškamša Arapaimos gabalai, pardavinėjami Beleno turguje